 لاهور (ويب ڊيسڪ) ٽيسٽ ڪرڪيٽر عمران نذير چيو آهي ته بابراعظم ۽ امام الحق بهترين ڪپتان ثابت ٿي سگھن ٿا. ڪپتان لاءِ واحد فارمولو رڳو پرفارمنس هئڻ گھرجي، هن وقت بابراعظم ۽ امام الحق ئي ٻه اهڙا بيٽسمين آهن جن جي پرفارمنس ۽ ٽيڪنيڪس به زبردست آهن، پاڪستان جي سڀ کان وڏي ڪرڪيٽ ويب سائيٽ ڪرڪيٽ پاڪستان ڊاٽ ڪام ڊاٽ پي ڪي، جي پروگرام ان سائيڊ آئوٽ ۾ ڳالهائيندي عمران نذير چيو ته موجودهه حالتن ۾ سرفراز احمد ڪپتان جي دٻاءَ ۾ آهي. هي به پڙهي سگھو ٿا: بابراعظم سڀني کي مات ڏئي ڇڏي…!! جنهن ڪري هن جي انفرادي ڪارڪردگي به معياري ناهي رهي، سرفراز ميدان ۾ پاڻ کي هر معاملي ۾ ڦاسائي رکيو آهي. هر هر بالرن وٽ وڃي سمجهائڻ سان بالرن پريشر ۾ اچي ويندا آهن ۽ ڪپتان تي به پريشر وڌي ويندو آهي، ڪپتان پاڻ کي ٿورو ڪنٽرول ڪندو ته بهتر فيصلا ڪري سگھندو. جارح مزاج اوپنر موجب سريلنڪا خلاف ناقص پرفارمنس سڀني کي شرمندو ڪيو آهي. هن چيو ته ان سيريز ۾ جونيئر رانديگرن کي موقعو ڏنو وڃي ها ته وڌيڪ بهتر هو، اسان چئي سگھون ها ته نون رانديگرن کي آزمايوسين، هاڻي آسٽريليا دوري ۾ وڌيڪ ڏکيائيون پيش اينديون. آسٽريلوي سرزمين تي جيڪي تنيجا ٿي سگھن ٿا ان جو اندازو به ان مان ئي لڳائي سگھجي ٿو، هي به پڙهي سگھو ٿا: ”هاڻ دنيا جي ٽيمن کي پاڪستان اچڻ ۾ ڪا پريشاني نه ٿيڻ گهرجي“ عمران نذير وڌيڪ چيو ته هاڻ هو مڪمل تندرست آهي ۽ ايندڙ مهيني ابوظهبي ۾ ٽي ٽين ڪرڪيٽ ٽورنامينٽ ۾ لاهور قلندرز جي نمائيندگي لاءِ محنت ڪري رهيو آهي، هن جي خواهش آهي ته ٻيهر پاڪستان طرفان کيڏي.